Publication: Magyar Közlöny
Issue: MK-2002-91 (Year: 2002, Number: 91)
Era: 1990-2004
Section: 5/1990. (IV. 12.) KöHÉM rendelettel együtt — a Bizottság
Paragraph Index: 483

5. A környezetvédelmi jellemzõk mérése A szennyezõanyag-kibocsátást befolyásoló, a 2. pontban meghatározott jellemzõknek a motor mûködése közben végrehajtandó ellenõrzése. 5.1. A motor (motor olaj) hõmérsékletének mérése és dokumentálása (alapjáraton), 5.2. A gépkocsi jellemzõinek mérése és dokumentálása emelt fordulatszámon (a mérés elõtt a fordulatszámot az emelt fordulatú méréshez adott fordulatszámra kell növelni, és ott legalább 30 s ideig kell tartani): 5.2.1. emelt üresjárati fordulatszám (min—1), 5.2.2. katalizátorral szerelt gépkocsi esetén lambda (λ) érték (a számítást az 5. számú mellékletben foglalt összefüggés alapján kell elvégezni), 5.2.3. a kipufogócsõ végén mérhetõ CO (térf%) koncentráció. 5.3. A gépkocsi jellemzõinek mérése és dokumentálása alapjáraton (a mérés elõtt a fordulatszámot alapjárati fordulatszámra kell engedni, és legalább 30 s idõtartamig kell járni hagyni): 5.3.1. alapjárati fordulatszám (min—1), 5.3.2. a kipufogócsõ végén mérhetõ CO (térf%) és CH (ppm, csak akkor, ha van hatályos határérték) koncentrációk, 5.3.3. alap elõgyújtási idõpont (+ /- fõtengely fok) — ha mérhetõ, 5.3.4. zárásszög (mechanikus megszakítású gyújtás esetén) — ha mérhetõ. 5.4. A mérést be kell fejezni, vagy szükség esetén (pl. mérés közben jelentõs, a kipufogógáz összetételt erõsen befolyásoló fordulatszám ejtés, vagy bármely más mérést zavaró körülmény) az 5.2. ponttól meg kell ismételni. 5.5. Kettõs üzemû gépkocsi esetében a másik tüzelõanyagra átkapcsolva a mérést az 5.2. ponttól meg kell ismételni. A gépkocsi minõsítésénél mindkét tüzelõanyaggal mért mértékeket figyelembe kell venni. 5.6. A gépkocsi minõsítése MEGFELELÕ: ha a szemrevételezéses ellenõrzés eredménye megfelel, és a mért értékek a gyári elõírásnak, illetve annak hiányában az elõbbiekben adott értékeknek megfelelnek, NEM MEGFELELÕ: minden az elõbbitõl eltérõ esetben.

Source: https://magyarkozlony.hu/hivatalos-lapok/a48a9cf1424d68d564d5e98167630fd83cd5205a/dokumentumok/ac4f7dd813244e0ebe54054182fe446f2b4a24f5/letoltes